มินามิ ฮามาเบะ

มินามิ ฮามาเบะ (; โรมาจิ: "Hamabe Minami") เกิดวันที่ 29 สิงหาคม ค.ศ. 2000 เป็นนักแสดงชาวญี่ปุ่น เธอแสดงภาพยนตร์ชื่อดัง และรายการโทรทัศน์ยอดนิยมหลายเรื่องตั้งแต่ยังเป็นวัยรุ่น ทำให้เธอเป็นหนึ่งในบุคคลที่โดดเด่นที่สุดในวงการบันเทิงญี่ปุ่นสมัยใหม่
ฮามาเบะ ได้รับรางวัล New Generation Award ในการประกวด Toho Cinderella Audition ในปี ค.ศ. 2011 และเริ่มต้นอาชีพภาพยนตร์ของเธอในปีถัดไป เธอโด่งดังจากการรับบทเป็น เมโกะ ฮมมะ ในเวอร์ชันไลฟ์แอ็คชั่นของซีรีส์ทีวี "Anohana" (2015) และต่อมาได้รับการยอมรับจากการแสดงในบทนำในภาพยนตร์โรแมนติก "Let Me Eat Your Pancreas" (2017) ; จากบทนี้เธอได้รับรางวัล Newcomer of the Year ในงานประกาศรางวัล 41st Japan Academy Prize ต่อมา ฮามาเบะ ได้แสดงในภาพยนตร์เรื่อง "The Great War of Archimedes" (2019), "Cursed in Love", "The Promised Neverland" (ทั้งสองเรื่องในปี ค.ศ. 2020), "Kakegurui – Compulsive Gambler Part 2" (2021) และ "One Day, You Will Reach the Sea" (2022) ในปี ค.ศ. 2023 เธอแสดงร่วมกับ ริวโนะ สุเกะ คามิกิ ในละครโทรทัศน์ "Ranman" และภาพยนตร์ไคจูมหากาพย์ "Godzilla Minus One" ของ ทาคาชิ ยามาซากิ การแสดงของเธอใน "Godzilla Minus One" และ "ชิน มาสค์ไรเดอร์" ทำให้เธอได้รับการยอมรับในระดับนานาชาติ และเธอได้รับรางวัล นักแสดงสมทบหญิงยอดเยี่ยม จากงาน 66th Blue Ribbon Awardsอีกด้วย
ชีวิตในวัยเด็กและอาชีพการงาน.
ฮามาเบะ เกิดเมื่อวันที่ 29 สิงหาคม ค.ศ. 2000 ที่จังหวัดอิชิกาวะ เธอเริ่มต้นอาชีพด้วยการชนะรางวัล New Generation Award ในการประกวด "7th Toho Cinderella Audition" จากนั้นเธอได้แสดงในภาพยนตร์และละครหลายเรื่อง หลายเรื่องเป็นการดัดแปลงจากมังงะและวิดีโอเกมที่เป็นที่นิยม
ฮามาเบะ ได้รับความโด่งดังอย่างกว้างขวางในญี่ปุ่นจากบทบาทของเธอในภาพยนตร์ไลฟ์แอ็คชั่น "ตับอ่อนเธอนั้น ขอฉันเถอะนะ" ซึ่งบอกเล่าเรื่องราวของความสัมพันธ์ระหว่างหญิงสาวที่ป่วยระยะสุดท้ายกับเพื่อนร่วมชั้นชายที่เก็บตัวซึ่งบังเอิญพบเกี่ยวกับโรคของเธอโดยบังเอิญ ภาพยนตร์เรื่องนี้เป็นภาพยนตร์ทำเงินสูงสุดเป็นอันดับ 5 ในญี่ปุ่นในปี ค.ศ. 2017 ฮามาเบะ ได้รับรางวัล Newcomer Of The Year Award ในงานประกาศรางวัล "41st Japan Academy Film Prize" โดยภาพยนตร์เรื่องนี้ยังได้รับการเสนอชื่อเข้าชิงรางวัลภาพยนตร์ยอดเยี่ยมในงานเดียวกัน
ในปี ค.ศ. 2019 ฮามาเบะ แสดงในภาพยนตร์เรื่อง "The Great War of Archimedes" ภาพยนตร์ทำรายได้กว่า 1.9 พันล้านเยนในญี่ปุ่น และเป็นหนึ่งในภาพยนตร์ที่ทำรายได้สูงสุดในปี ค.ศ. 2019
ในปี ค.ศ. 2020 ฮามาเบะ ร่วมแสดงกับ ริวเซย์ โยโกฮาม่า และ ยูกิโนะ คิชิอิ ในภาพยนตร์ไลฟ์แอ็กชันที่ดัดแปลงจากมังงะ "Cursed in Love" ฮามาเบะ ยังปรากฏตัวในภาพยนตร์เรื่อง "Murders At The House of Death" ในปี ค.ศ. 2020 ภาพยนตร์ทำรายได้กว่า 1 พันล้านเยน และเป็นภาพยนตร์ที่ทำรายได้สูงสุดอันดับที่ 20 ในญี่ปุ่นในปี ค.ศ. 2020
ในเดือนธันวาคม ค.ศ. 2020 ฮามาเบะ แสดงในภาพยนตร์ไลฟ์แอ็คชั่นเรื่อง "The Promised Neverland" ภาพยนตร์ทำรายได้กว่า 2.1 พันล้านเยนในญี่ปุ่น ทำให้เป็นหนึ่งในภาพยนตร์ที่ทำรายได้สูงสุดในปี ค.ศ. 2021 ฮามาเบะ แสดงในละคร "Dr. White" ในปี ค.ศ. 2022 ซึ่งละครนี้ดัดแปลงจากนิยาย "Dr. White: Senrigan no Karute" (ตีพิมพ์ในปี ค.ศ. 2015 โดย Kadokawa) และ "Dr. White: Kami no Shindan" (ตีพิมพ์ในปี ค.ศ. 2019 โดย Kadokawa) โดย ชิน คิบายาชิ Hamabe ยังแสดงร่วมกับ โช ฮิราโนะ ในละครพิเศษ "Seito ga Jinsei wo Yarinaoseru Gakko" Hamabe ยังร่วมแสดงกับ ยูกิโนะ คิชิอิ ในภาพยนตร์ "One Day, You Will Reach the Sea (Yagate Umi e to Todoku) " ซึ่งออกฉายในเดือนเมษายน ค.ศ. 2022
ฮามาเบะ ได้รับเลือกโดยตรงจาก เอ็นเอชเค โดยไม่ต้องทดสอบการแสดงเป็นนางเอก "อาซาโดระ" ลำดับที่ 108 ของ "เอ็นเอชเค" ซึ่งเธอแสดงร่วมกับ Ryunosuke Kamiki ในบทภรรยาของตัวละครของ Kamiki การถ่ายทำละครเรื่อง "อาซาโดระ" ชื่อ "Ranman" (らんまん) เริ่มขึ้นในฤดูใบไม้ร่วงปี ค.ศ. 2023 เธอปรากฏตัวในภาพยนตร์ฟอร์มยักษ์สองเรื่องในปี ค.ศ. 2023 ภาพยนตร์ซูเปอร์ฮีโร่ไลฟ์แอ็คชั่นของ ฮิเดอากิ อันโนะ เรื่อง "ชิน มาสค์ไรเดอร์" และเล่นบทที่คล้ายกับในเรื่อง "Ranman" ในภาพยนตร์เรื่อง "Godzilla Minus One" ของ ทาคาชิ ยามาซากิ